Indokolás

a Martfű Város Önkormányzata Képviselő-testületének a gyermekvédelmi és szociális ellátásokról szóló 2/2012. (II. 10.) önkormányzati rendelete módosításáról szóló …../2013.(IV……) önkormányzati rendelethez
Általános indokolás
Martfű Város Önkormányzata Képviselő-testületének a gyermekvédelmi és szociális ellátásokról szóló 2/2012.(II.10.) önkormányzati rendeletének módosítását a szociális törvény módosítása, valamint a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006.(III.27.) Korm. rendelet módosítása teszi szükségessé.
Részletes indokolás
A rendelet 1. §-a a Magyar Köztársaság megnevezés változását tartalmazza.

A rendelettervezet  2. §-a az aktív korúak ellátása iránti kérelem benyújtásának  szabályozását pontosítja a jogszabályi változásnak megfelelően. 
A rendelet 3. §-ában a közgyógyellátásra való jogosultság méltányosságból történő megállapítás iránti kérelem benyújtásának szabályozását egészíti ki a jogszabályi változásnak megfelelően.
A rendelet 4. §-ában a jogszabály módosítása alapján a járási hivatal hatáskörébe tartozó ellátások iránti kérelem benyújtásának helyét határozza meg.
A rendelet 5. §-a a hatályba léptető rendelkezéseket tartalmazza.
Előzetes hatásvizsgálat 
Martfű Város Önkormányzata Képviselő-testületének  a gyermekvédelmi és  szociális ellátásokról szóló 2/2012.(II.10.) önkormányzati rendelete módosításáról szóló ……/2013.(IV….) önkormányzati rendelethez
1. A jogszabály tervezett hatásai
1.1 Társadalmi hatások: a rendelet módosításával az állampolgároknak lehetőségük lesz az aktív korú ellátás esetén a munkaügyi központban is a kérelem benyújtására, valamint az a jegyző hatáskörébe tartozó ellátások iránti kérelmeket a járási hivatalnál is benyújthatják, valamint a járási hivatal hatáskörébe tartozó ellátásokat a polgármesteri hivatalban is kérelmezhetik. 
1.2. Gazdasági, költségvetési hatás

A rendeletmódosításának költségvetési hatása nincs
1.3. Környezeti, egészségi következmények: a rendeletmódosításnak környezeti, egészségi hatása nincs.
1.4. Adminisztratív terheket befolyásoló hatások:
A rendelet-tervezet hatásaként   adminisztratív teher  jelentkezik, mivel a járási hivatal hatáskörébe tartozó ellátásokat a kérelmező a  települési önkormányzat polgármesteri hivatalánál is benyújthatja.
2. A jogszabály megalkotásának szükségessége, a jogalkotás elmaradásának várható

következményei

A  jogszabályi változások  tették szükségessé  a módosítást.
3. A jogszabály alkalmazásához szükséges személyi, szervezeti, tárgyi és pénzügyi

feltételek:

A rendelet módosítása nem igényel szervezeti személyi, tárgyi és pénzügyi feltételeket   módosítását. 

